તેમ છતાં ‘પાસ’નો ડખો શાંત પડ્યો નથી. હવે બોટાદ બેઠક માટે ‘પાસ’માં બળવાની સ્થિતિ‌ ઉદભવી છે. આ બેઠક માટેના દાવેદાર એવા ‘પાસ’ના કન્વીનર દિલીપ સાબવાએ ખુલ્લેઆમ બંડ પોકાર્યું છે. તેઓ ‘સમભાવ મેટ્રો’ સાથેની વાતચીતમાં કહે છે, કોંગ્રેસે આયાતી ઉમેદવાર મનહર પટેલને ટિકિટ આપી છે, જે મને મંજૂર નથી, કેમ કે હું બોટાદ બેઠકનો દાવેદાર છું. શરૂઆતથી બોટાદ-પાટીદાર અનામત આંદોલનનું એપી સેન્ટર રહ્યું છે. જો કોંગ્રેસ આ બેઠક પરના આયાતી ઉમેદવારને નહીં બદલે તો આજે હું ત્રીજા પક્ષનું મેન્ડેટ લઇને ચૂંટણીમાં ઝંપલાવીશ.